ວັນທີ 18 ພະຈິກ, ເມື່ອຕອບຄຳຖາມກ່ຽວກັບຂໍ້ມູນຕົ້ນເດືອນ ພະຈິກ ທີ່ຜ່ານມາ, ບົດລາຍງານຂອງ ສປຊ ຮຽກຮ້ອງໃຫ້ ຫວຽດນາມ ປາບປາມໄພການຄ້າມະນຸດ ພາຍຫລັງຮັບຮູ້ສະພາບການສວຍໃຊ້ແມ່ຍິງ ແລະ ເດັກຍິງ ໂດຍມີການຮັບສະຫມັກຈາກ ຫວຽດນາມ ໄປເຮັດວຽກຢູ່ ອາຣັບບີ ຊາອະດິ, ທ່ານນາງໂຄສົກກະຊວງການຕ່າງປະເທດ ຫວຽດນາມ ເລິທິທູຮັ່ງ ຢືນຢັນວ່າ:
“ຫວຽດນາມຍາມໃດກໍ່ໃຫ້ບຸລິມະສິດ ຊຸກຍູ້ຄວາມສະເຫມີພາບ ລະຫວ່າງຍິງ - ຊາຍ, ຮັດແຄບຊ່ອງວ່າງ ລະຫວ່າງຍິງ -ຊາຍ, ສ້າງເງື່ອນໄຂເພື່ອໃຫ້ແມ່ຍິງ ເຂົ້າຮ່ວມການຊົມໃຊ້ຄວາມສະເຫມີພາບໃນບັນດາຂົງເຂດຂອງຊີວິດສັງຄົມ, ປະກອບສ່ວນເຂົ້າໃນການພັດທະນາແບບຍືນຍົງຂອງປະເທດຊາດ. ພ້ອມກັນນັ້ນ ຫວຽດນາມ ກໍ່ປະຕິບັດຫລາຍມາດຕະການເພື່ອແນໃສ່ປົກປ້ອງແຮງງານຍິງ, ຕ້ານການໃຊ້ຄວາມຮຸນແຮງ ແລະ ລະເມີດທາງເພດຢູ່ສະຖານທີ່ເຮັດວຽກ ຜ່ານການປະກາດໃຊ້ລະບົບກົດໝາຍຄື ກົດໝາຍວ່າດ້ວຍແຮງງານປີ 2012, ກົດໝາຍວ່າດ້ວຍເດັກ ປີ 2016. ຫວຽດນາມ ກໍ່ເຂົ້າຮ່ວມສົນທິສັນຍາ 25 ສະບັບຂອງອົງການແຮງງານສາກົນ, ລວມມີ 7/8 ສົນທິສັນຍາສະບັບພື້ນຖານ ໃນນັ້ນມີການປ້ອງກັນ, ຕ້ານການປະພຶດຕໍ່ແຮງງານທີ່ແມ່ນເດັກນ້ອຍ ແລະ ການບີບບັງຄັບແຮງງານ. ຫວຽດນາມ ກໍ່ແມ່ປະເທດທຳອິດ ຢູ່ອາຊີ ແລະ ປະເທດທີ 2 ໃນໂລກທີ່ໃຫ້ສັດຕະຍາບັນສົນທິສັນຍາຂອງ ສປຊ ກ່ຽວກັບສິດທິເດັກ.”
ດ້ວຍເນື້ອໃຈຈິດໃຈນັ້ນ, ທ່ານນາງ ເລທິທູຮັ່ງ ຢືນຢັນ: ໃນໄລຍະຜ່ານມາ, ກະຊວງການຕ່າງປະເທດຫວຽດນາມໄດ້ຮັກສາການພົວພັນຕິດຕໍ່ກັບອົງການການທູດຢູ່ປະເທດປະຈຳຖິ່ນ,ບັນດາບໍລິສັດຄຸ້ມຄອງແຮງງານ, ກຽມພ້ອມມາດຕະການປົກປ້ອງພົນລະເມືອງ. ກະຊວງການຕ່າງປະເທດ ຫວຽດນາມ ໄດ້ຮັບການສ່ອງແສງຢູ່ ອາຣັບບິ ຊາອຸດິ ແລະ ພວມພົບປະ, ຢັ້ງຢືນ, ຮຽກຮ້ອງການສືບສວນ, ແກ້ໄຂເຫດການ ຖືກຕ້ອງຕາມກົດໝາຍ, ປົກປັກຮັກສາສິດ ແລະ ຜົນປະໂຫຍດຂອງພົນລະເມືອງ ຫວຽດນາມ ໃນນັ້ນພິເສດແມ່ນແມ່ຍິງ ແລະ ເດັກນ້ອຍ.
ບຸນຄົງ